Kavarsko tiltas
Kavarsko tiltas – Šventosios upės krantus jungiantis automobilių transporto tiltas Kavarske, Anykščių rajone, pastatytas kelyje  1218  Kavarskas–Kurkliai , žemiau Kavarsko tvenkinio. Kairiajame krante (priešingame nuo miestelio centro) atsišakoja kelias  1232  Kavarskas–Šeriai–Pravydžiai , dešiniajame, įkalnėje – įsikūrusios pagrindinės Kavarsko kapinės. Šalia tilto išlikęs infrastruktūrinio paveldo ruožas: nuo Kurklių pusės iki tilto veda lauko akmenimis grįstas kelias („brukas“).